CELEX: 62012TN0523
Language: sk
Date: 2012-11-30 00:00:00
Title: Vec T-523/12: Žaloba podaná 30. novembra 2012 — Rani Refreshments/ÚHVT — Global-Invest Bartosz Turek (Sani)

2.2.2013   
            
            
               SK
            
            
               Úradný vestník Európskej únie
            
            
               C 32/23
            
         Žaloba podaná 30. novembra 2012 — Rani Refreshments/ÚHVT — Global-Invest Bartosz Turek (Sani)
   (Vec T-523/12)
   2013/C 32/36
   Jazyk, v ktorom bola podaná žaloba: angličtina
   
      Účastníci konania
   
   
      Žalobca: Rani Refreshments FZCO (Dubaj, Spojené arabské emiráty) (v zastúpení: M. Chapple, barrister)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Global-Invest Bartosz Turek (Poczesna, Poľsko)
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 27. septembra 2012 vo veci R 236/2012-4 a
            
         
               —
            
            
               zaviazal žalovaného na náhradu trov konania žalobcu, ktoré mu vznikli v súvislosti s jeho prihláškou a rozhodnutím.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: obrazová ochranná známka „Sani“ v zelenom, svetlozelenom a bielom okrem iného pre tovary v triedach 29, 30 a 32 — prihláška ochrannej známky Spoločenstva č. 9087479.
   
      Majiteľ ochrannej známky alebo označenia namietaných v námietkovom konaní: žalobca.
   
      Namietaná ochranná známka alebo označenie: zapísaná obrazová ochranná známka Spoločenstva č. 2587244 v zelenom, bielom, čiernom a modrom „Rani“ pre tovary v triede 32; zapísaná obrazová ochranná známka Spoločenstva č. 4005211 v modrom a bielom „Rani“ pre tovary v triedach 29 a 30; zapísaná obrazová ochranná známka Spoločenstva č. 2587293 v modrom a bielom „RANI FLOAT“ pre tovary v triede 32; zapísaná obrazová ochranná známka Spoločenstva č. 2587269 v oranžovom, žltom, čiernom, bielom, červenom, ružovom, modrom a zelenom „Rani“ pre tovary v triedach 16, 21 a 32; zapísaná obrazová ochranná známka Spojeného kráľovstva č. 1239206 „rani“ pre tovary v triede 32.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009.